Выбітны італьянскі архітэктар Джавані Марыя Бернардоні шмат спрычыніўся да фарміравання знешняга аблічча Нясвіжа. Касцёл Божага Цела і Нясвіжскі палац, у будаўніцтве якіх ён прымаў удзел, сёння ўнесены ў Спіс Сусветнай спадчыны ЮНЕСКА. Аднак, перад тым, як прыехаць у Беларусь, Бернардоні з 1578 па 1583 г. жыў і працаваў на Сардзініі, дзе ў гарадах Кальяры, Сасары, Іглезіасе захаваліся ўнікальныя архітэктурныя комплексы, збудаваныя пад яго кіраўніцтвам.